แฟชันกีฬาสหรัฐ เดินหน้าบุกตลาดเอเชีย
&#8216;เค-สวิส&#8217;แฟชันกีฬามะกัน เดิมเกมดุบุกตลาดเอเชีย ผุดร้านต้นแบบแห่งแรกในไทย หวังสิ้นปียอดขายโต10%
11 ก.พ. 2553

‘เค-สวิส’แฟชันกีฬามะกัน เดิมเกมดุบุกตลาดเอเชีย ผุดร้านต้นแบบแห่งแรกในไทย หวังสิ้นปียอดขายโต10%
นายวโรดม พรานบุญปลูก ผู้อำนวยการฝ่ายบริหารสินค้านำเข้า บริษัท ซี อาร์ ซี สปอร์ต ผู้บริหารธุรกิจร้านค้าปลีกแฟชันกีฬาซูเปอร์สปอร์ต เปิดเผยว่าล่าสุดบริษัทได้รับสิทธิ์เป็นผู้จัดจำหน่ายสินค้าแฟชันกีฬาแบรนด์ เค-สวิส(K-Swiss) จากบริษัทแม่ ประเทศสหรัฐอเมริกา ตามนโยบายการทำตลาดเชิงรุกสินค้ายี่ห้อดังกล่าวในภูมิภาคเอเชียมากขึ้น  ล่าสุดใช้งบ 1.5 ล้านบาท เปิดให้บริการร้านต้นแบบ(โมโน แบรนด์)จำหน่ายเฉพาะสินค้าเค-สวิส ในไทยเป็นแห่งแรกที่ศูนย์การค้าสยามเซ็นเตอร์ และวางแผนขยาย1สาขาต่อปีปีไปเรื่อยๆ ตามสัญญาระยะเวลา 6ปีนับจากนี้ จากปัจจุบันเค-สวิส มีกว่า200สาขาในเอเชียแล้ว โดยมีจำนวนร้านมากที่สุดในจีน และในภูมิภาคเอเชียตะวันออกเฉียใต้ พร้อมตั้งเป้ารายได้ในไทยและเอเชียเติบโตอยู่ที่ 10% สิ้นปี